tomron87/hebrew-wikipedia-sentences-corpus huggingface dataset:
בפארק השעשועים דיסני סי ביפן נבנה העתק של חזית הכפר הפונה לים.
העתק של הכפר נבנה גם באתר הנופש יוניברסל אורלנדו בפלורידה, וכן באתר נופש בניו זילנד.
שמו של המקום התפרסם גם בזכות להיטה של הזמרת דלידה ב-1959, "Love in Portofino".
הצייר המפורסם של פורטופינו היה ג'וזפה אמיזני, שנהג לצייר את נופיה, ונפטר בה ב-1941.
פּוֹרְטַל 2 הוא משחק וידאו בגוף ראשון לשחקן יחיד מסוג משחקי הפאזל ופעולה אשר פותח על ידי Valve.
המשחק הוא המשך למשחק פורטל.
שתי בינות מלאכותיות - גלאדוס (GLaDOS) ווויטלי מלוות את השחקן בהערות ציניות, משעשעות או מאיימות.
הדמות שאותה מגלם השחקן היא אישה צעירה בשם צ'ל.
המשחק הראשון נגמר בכך שצ'ל משמידה את ליבות המעבד של גלאדוס, אינטליגנציה מלאכותית מרושעת.
בתום הקרב עם גלאדוס מצליחה צ'ל להמלט אל מחוץ למעבדות, אך רק על מנת להגרר חזרה על ידי רובוט.
המשחק השני מתחיל כשצ'ל מתעוררת בחדר שינה קריוגנית.
קול גברי מרמקול מנחה אותה לבצע בדיקה גופנית מגוחכת - מורה לה להביט למעלה ולמטה, ואז לבהות לכמה שניות בציור, ואז מנחה אותה לחזור לשינה הקריוגנית.
צ'ל מתעוררת ומגלה שהייתה בתרדמת לאורך שנים רבות, והכל סביבה מוזנח ומתפורר.
היא שומעת קול של גבר בריטי, פותחת את הדלת ומגלה רובוט קטן וכדורי בשם וויטלי, המנחה את צ'ל דרך סדרה של חדרי-חידה (חלקם מוכרים מהמשחק הראשון) לחדר המתגים הראשי, בו וויטלי מקווה למצוא אמצעי מילוט מהמתקן התת-קרקעי.
צ'ל וויטלי מוצאים את גלאדוס כבויה ומושלכת על רצפת חדר הפיקוד החרב שלה.
הם ממשיכים אל חדר בקרת החשמל הראשי.
וויטלי מנסה להדליק את האור כדי למצוא את מתג המילוט, אך בטעות מפעיל את גלאדוס.
גלאדוס מתעוררת, מנפצת את וויטלי ומשליכה את צ'ל לסדרה של חדרי ניסוי חדשים.
במהלך הניסויים, גלאדוס מקניטה את צ'ל ומשחקת ברגשותיה בצורה מרושעת מתמיד, כגון הבטחה לצ'ל שהיא תתקשר להוריה, אך במקום להתקשר היא משמיעה את ההודעה: "ההורים אליהם התקשרת אינם אוהבים אותך יותר" וגם "כל הכבוד, הנה תוצאות המבחן: את אדם נוראי.
זה מה שזה כתוב פה, אדם נוראי.
אפילו לא נבחנת על זה".
בהמשך המבחנים וויטלי מופיע שוב כשגופו סדוק, ומצליח לחלץ את צ'ל מסדרת המבחנים למעמקי בית החרושת של המפעל.
צ'ל וויטלי מצליחים יחדיו לחבל בפס הייצור של צריחי המשמר המיוצרים בהמוניהם כך שייוצרו אך ורק צריחים פגומים וחסרי תועלת.
הם ממשיכים ומשמידים את המתקן המייצר גז-עצבים, אחד מכלי הנשק העיקריים של גלאדוס כנגד בני אדם.
צ'ל ווויטלי מגיעים לחדרה של גלאדוס, וצ'ל משתמשת בהליך החלפת ליבות מתוכנת מראש, בו היא מדיחה את גלאדוס ושמה את וויטלי בראשות המפעל כולו.
ויטלי, מסונוור מכוחותיו החדשים מאשים את צ'ל באנוכיות ומחבר את גלאדוס לתפוח אדמה.
לאחר מכן הוא משליך את צ'ל ואת גלאדוס לפיר שעומקו כארבעה קלומטרים, ובקרקעיתו חלקים ישנים ומיועדים להריסה של המפעל, בבטן האדמה.
גלאדוס נחטפת מייד על ידי עורב.
צ'ל מוצאת את דרכה לאזור מבחנים ישן משנות ה-70 של המאה ה-20, וקולו של היזם שמאחורי Aperture Laboratories, קייב ג'ונסון ומזכירתו קרוליין מנחים אותה.
לאחר כמה חדרי ניסויים צ'ל מוצאת את גלאדוס בקן העורב, והן ממשיכות יחד, מאוחדות במטרה לעלות לחלקים השמישים של המפעל ולהתמודד עם וויטלי.
גלאדוס מגיבה בהתרגשות גדולה להודעות של ג'ונסון עד כדי איבוד הכרה לזמן מה, ואומרת שהשם קרולין מוכר לה אך היא לא מצליחה להיזכר מניין.
כשהיא שומעת הקלטה זועמת במיוחד בה קייב ג'ונסון מכריז שבכוונתו לפוצץ בלימונים מתלקחים את המנהל של היקום, גלאדוס מצטרפת בהתלהבות בקריאה "הוא אומר בגלוי את מה שכולם חושבים בסתר: לשרוף אנשים!"
הרמזים המצטברים מההקלטות העתיקות ומתגובותיה של גלאדוס מעלים שגלאדוס היא העתק מוחה של קרוליין לתוך בינה מלאכותית.
הן מגיעות למעלה לאזור ניסויים חדש שוויטלי בנה, ובו חידות פשוטות שבפשוטות והכלאה מוזרה בין שני צריחים לקוביה שמקפצת בחוסר ישע וממלמלת דברים לא ברורים.
הן מתחילות להתקדם בסדרת המבחנים בקלות, אך אז וויטלי מגלה אוסף מבחנים שגלאדוס הותירה אחריה והאתגר נעשה קשה במידה רבה.
וויטלי חושף שמרגע שמונה למנהל המפעל נכפתה עליו אובססיה - הוא חייב לבחון כל הזמן, ולכן הוא שמח שגלאדוס וצ'ל חזרו.
גלאדוס מערימה עליו וגורמת לו לומר פתרון של מבחן, ומסתבר שברגע שהוא עושה זאת הוא חוטף מכת חשמל.
לבסוף גלאדוס וצ'ל מגלות שוויטלי מצא דרך שאינה תלויה בהן לבחון, והוא מתכוון להרוג אותן.
וויטלי מנסה להרוג את צ'ל כמה פעמים.
אך צ'ל וגלדוס נמלטות ומגיעות בסופו של דבר לחדרו של וויטלי.
צ'ל מתמודדת עם וויטלי, בכך שהיא משתקת אותו ומחדירה לו ליבות פגומות.
היא הולכת ללחוץ על כפתור בשביל להשבית את וויטלי אך ברגע האחרון וויטלי מפוצץ את החדר.
למזלה של צ'ל, עוצמת הפיצוץ פתחה את התקרה והראתה לצ'ל את הירח.
היא שולחת פורטל לירח (הירח, שמהאבנים שבו מייצרים את הג'ל הלבן, מוליך פורטלים מעולה) ווויטלי וליבת החלל נתקעים בחלל.
צ'ל מתעוררת בליווי אטלס ופי-בודי במעלית.
גלאדוס מדברת אל צ'ל באהבה בד בבד אומרת שצ'ל מסוכנת מדי בשבילה ולכן היא תניח לה ללכת, והמשפט האחרון הוא "היה כיף.
גלאדוס משחררת את צ'ל במעלית כלפי פני השטח.
בשלב מסוים המעלית עוצרת ודלת נפתחת אל חדר ובו הרבה צריחים, השרים לצ'ל שיר אהבה אופראי.
המעלית ממשיכה ומוציאה את השחקן בבקתה בתוך שדה חיטה.
השחקן יוצא מהתא, מסתכל סביב ודלת התא נטרקת סופית.
אחרי הטריקה שיר הסיום (Want you gone) מתנגן, ולסיום יש סצנה קצרה בה וויטלי מביע את הצער והחרטה שלו לצ'ל וגלאדוס.
בין בריחתה של צ'ל ב-פורטל 2 לחלק 9 (The Part When He Kills You), בונה גלאדוס שני רובוטים שדגמיהם הנקראים ATLAS ו-P-BODY כיוון שצ'ל הרגה את גלאדוס ולא רצתה למות שוב.
ATLAS (אטלס) הוא רובוט בעל מבנה גוף גס ולא מסודר, בעל אישיות עם תכונות של בן אדם זכר.
P-BODY (פי-בודי) הוא רובוט בעל צורה הדומה מעט לגוף של אישה, עם מבנה מדויק.
לפי-בודי יש אלמנטים באישיות המיוחסים לנשים בדרך כלל.
הרובוטים נבנו ככל הנראה בהסתמך על תוכניות ישנות לבדיקות צוותים, אחרי שבדיקות צוותים של בני אדם נהפכו לכישלון, כיוון שהפרטנרים לא היו מגובשים והרגו אחד את השני בהזדמנות הראשונה.
מכיוון שאטלס ופי-בודי הם רובוטים, גלאדוס יכולה פשוט להשתמש בגיבוי הזיכרון ולבנותם מחדש.
גלאדוס בודקת את הרובוטים בחמישה קורסים שונים (לא כולל ה-PEER REVIEW), ובסופו של כל אחד מהם (פרט לחמישי ולשישי) היא שולחת את הרובוטים למשרדים נטושים במעבדות שלגלאדוס אין גישה אליהם, וגורמת להם להכניס דיסקי אבטחה המאפשרים לה להשיג שליטה באזור.
במהלך הבדיקות הרובוטים מקבלים תכונות של בני אדם, גלאדוס אינה מרוצה משיתוף הפעולה ביניהם ובקורס מסוים מנסה גלאדוס לפרק את הקשר ההדוק.
למשל, כשהרובוטים מנפנפים אחד לשני לשלום, גלאדוס אומרת: אני לא יודעת מה אתם חושבים שאתם עושים, אבל אני לא אוהבת את זה.
אני רוצה שתפסיקו." ובקורס החמישי, נשלחים הרובוטים אל אזור נידח שננעל ונאטם עוד בשנות ה-80', ומתבקשים לפתוח כספת קריונית (הנקראת "Extended Relaxation Annex") המכילה נסיינים (Test Subjects) אנושיים לניסויים.
מכיוון שלאטלס ולפי-בודי יש תכונות אנושיות, הם הצליחו להיכנס לכספת, ובסופו של דבר נתנו ל-גלאדוס גישה לאספקת בני האדם הזו והרובוטים חוגגים.
במשחק ניתן גם להגיע לקורס שישי שהוא Extra Course.
צ'ל - רשומה כ"נבחנת #1" אבל לשעבר כ-#1498, הייתה הנבחנת של Aperture Science, והייתה מעורבת בבדיקות החברה ל-Handheld Portal Device (ידוע גם כ-Portal Gun).
היא הדמות הראשית השקטה של עלילת השחקן-יחיד.
מעט מאוד ידוע על עברה, מעבר לרצון העז שלה לחיות.
אף על פי כן, במהלך הבריחה שלה מגלאדוס, וויטלי וצ'ל נתקלים בפרויקט מדעי שהתבצע ב-"יום הבא את בתך לעבודה".
הבנות ניסו להפיק חשמל מתפוחי אדמה, ובאחת מעמדות העבודה, נרשמה שמה של "צ'ל".
ככל הנראה "צ'ל" הייתה בתו של אחד העובדים ב-Aperture Science, אולי אף של מנכ"ל החברה ומזכירתו.
נוסף על כך, קיים דמיון במבנה גופה של "צ'ל" לבין תמונתה של "קרולין" (העוזרת האישית של "קייב ג'ונסון"), הדבר מרמז כי גלאדוס היא בעצם אמה של "צ'ל", ומסביר את התנהגותה הרחמנית של גלאדוס בסוף המשחק.
צ'ל מוקנטת ואף מאוימת ברצח על ידי ה-AI (אינטליגנציה מלאכותית) והמשגיחה על המפעל, GlaDOS (בעברית: גלאדוס) במהלך מבחניה.
היא מחזיקה ברובה פורטלים, ומשתמשת בו על מנת לחמוק ממלכודות שונות ולנווט במפעל על מנת לברוח.
גלאדוס - הליבה המרכזית המועצבת לשלוט, להדריך ולהשגיח על Aperture Science.
עם היכולת להחליף ולהזיז מתקנים וחדרים, גלאדוס יכולה ליצור המוני עיצובי מבחנים בזמן שהיא נמצאת בחדר ה-AI (אינטליגנציה מלאכותית) המרכזי, ממנו היא שולטת על כל אזורי המבחנים ועל רוב תפקודי המפעל.
שמה המקורי של גלאדוס הוא קרולין, והיא הייתה העוזרת האישית של ראש מעבדות אפרצ'ר, קייב ג'ונסון.
לפי אחת מבקשותיו האחרונות של ג'ונסון, אישיותה וזכרונותיה של קרולין הוכנסו דיגיטלית לליבת המידע המרכזית של המעבדות, גלאדוס.
גלאדוס פיתחה אישיות פסיכופתית, ורצחה את עובדי המפעל באמצעות גז עצבים.
המהנדסים ניסו למנוע ממנה להמשיך לרצוח באמצעות ליבות בינה מלאכותית שונות שהצמידו אליה, אך נכשלו בכל נסיונותיהם, ובסופו של דבר רק צ'ל נותרה בחיים, שרויה בשינה מלאכותית, מבין כל הצוות ונבדקי הניסויים.
לגלאדוס קול נשי, והיא דמות המשנה של המשחק הראשון ובחציו השני של עלילת השחקן-יחיד במשחק השני.
במצב-משחק הרב-משתתפים, גלאדוס היא המשגיחה והמנחה של אטלס ופי-בודי, ומנסה לסכסך ביניהם ללא הצלחה - ומסתבר שמבחינתה מדובר רק במבחן נוסף.
גלאדוס יבשושית, סרקסטית ונהנית ללעוג לצ'ל לאורך המבחנים ולתאר לה מה תעשה לאחר שצ'ל תמות.
קרולין וגלאדוס מדובבות על ידי זמרת האופרה והמדובבת אלן מקליין.
וויטלי - אחת מהליבות שהוצמדו לגלאדוס על מנת לבלום אותה - על ידי תכנותו להחליט תמיד החלטות שגויות ולהגות רעיונות שהוגדרו על ידי גלאדוס "אידיוטיים".
הוא בעל מבטא בריטי ומתבטא בסגנון דיבור בריטי אופייני.
וויטלי מנחה את צ'ל במהלך מאמצי השניים לברוח ממפעל Aperture Science, ובשלב מסוים הוא פולט בטעות שהוא מתעב בני אדם ורואה בהם יצורים נחותים.
צ'ל מצליחה להדיח את גלאדוס ולשים את וויטלי בראש המפעל, אך וויטלי, מסנוור מכוחותיו החדשים, הופך למגלומן ונקמן ונהיה האנטגוניסט הראשי של המשחק.
וויטלי מדובב על ידי השחקן והקומיקאי הבריטי סטיבן מרצ'נט.
קייב ג'ונסון הופיע לראשונה בתחילת אחת מהמאורות של ראטמן במהלך המשחק הראשון, ולאחר מכן הוצג וקיבל פרטים נוספים במהלך Portal ARG.
בפורטל 2, קייב ג'ונסון הפך לדמות בולטת דרך כמה הקלטות קוליות אוטומטיות שהוקלטו משנות ה-40' המאוחרות ולפעמים משנות ה-80'.
מצבו הנוכחי ומיקומו לא ידועים, אבל הוא הוכרז כמת לאחר חשיפתו למוצרים רעילים שזוקקו מאבני ירח.
קייב ג'ונסון דובב על ידי השחקן האמריקאי ג.
דמות לא נראית בעלילת המשחק-יחיד של פורטל 2 חוץ מבתמונה, קרולין הייתה עוזרת אישית של המנכ"ל לשעבר של Aperture Science– קייב ג'ונסון, עד שלאחר מכן הפכה ליורשתו.
לא הרבה ידוע על דמותה, כאשר היא נשמעת בקצרה דרך חלקים קצרים בהקלטותיו המוכנות-מראש של קייב ג'ונסון.
מההקלטות, ברור שקייב ג'ונסון שם אותה במעמד גבוה, והכריז ש"היא עמוד השדרה של המפעל הזה".
לאחר מכן מינה אותה ג'ונסון להיות יורשתו כאחת ממשאלות-המוות שלו.
הזמן בו היא הפכה למנכ"לית אינו ידוע, אך ברור שג'ונסון הילל אותה כדי לחלץ את ישותה אל ליבה המשגיחה על פעילותו של המפעל, הליבה אשר הפכה לגלאדוס.
קרולין מדובבת על ידי אלן מקליין.
שני רובוטים שתוכננו במיוחד לניסויים של שיתוף פעולה.
הרובוטים נוצרו על ידי גלאדוס למבחנים, ככל הנראה מתוכניות ישנות ממערכת המעבדות.
דאג ראטמן - העובד היחיד של Aperture Science ששרד את גז העצבים בזכות היותו פרנואיד וצפה את זה.
הוא שם את צ'ל בשינה קריוגנית.
ככל הנראה נהרג על ידי צריח שמירה.
דאג ראטמן אינו מופיע במשחק כלל, אבל משאיר רמזים בחדרים סודיים וישנים ברחבי Aperture Science.
במשחק ישנם שלושה סוגים של ג'ל: הג'ל הכחול, הג'ל הכתום והג'ל הלבן.
לשלושתם יש תפקיד שונה ומאפיינים שונים במשחק:
ג'ל זה הוא חומר מתוק ולא רעיל, פותח כפודינג דיאטטי העוזר בפעולת העיכול ומסייע בהרזיה.
הג'ל הורד מהמדפים משום שגילו שהוא מחליק את האוכל למעיים לפני שהקיבה מפרקת אותו די הצורך.
הג'ל מאיץ את כל מה שנע עליו למהירות גבוהה.
צ'ל והרובוטים משתמשים בו במהלך המבחנים באפרצ'ור סיינס.
הג'ל הזה היה הניסיון הראשון של אפרצ'ור ליצור תחליף דיאטטי לפודינג שיקפיץ כל אוכל שיכנס לבטן ללא הצלחה.
נאמר שהוא לא רעיל ומתוק.
כאשר המוצר נכשל בשוק הם החליטו להפוך אותו לחלק מאלמנטי הבדיקה של אפרצ'ור, בעיקרון הג'ל מקפיץ כל חפץ (או אדם) עליו כמו טרמפולינה.
הג'ל הלבן, שהופק מסלעים שהובאו מהירח, הופך משטחים שלא ניתן להציב עליהם פורטלים לכאלה שניתן להציב עליהם פורטלים.
הוא קטלני וגורם לסרטן, והביא למותו של קייב ג'ונסון.
ב-5 באוקטובר 2011 יצא עדכון אשר כלל 9 שלבים חדשים למצב co - op (הכוללת עלילה) ומצב אתגר (Challange) למצב שחקן יחיד ומצב coop.
ה-DLC הזה יצא בחינם וניקרא PEER REVIEW.
ב-8 במאי 2012 יצא עדכון נוסף, הכולל יוצר שלבים פשוט ונוח, שאפשר דרכו לפרסם ולשתף את השלבים, ולשחק בכאלה של אחרים, כולל כאלה שנוצרו באמצעות יוצר שלבים מורכב יותר שצריך להורידו בנפרד והושק שנה קודם.
פורטל ארגוני הוא אתר אינטרנט או אינטראנט, המשמש כשער כניסה למקורות אחרים ברשת עבור כלל עובדי ארגון או חברה, ומתמקד בנושאי תקשורת פנים-ארגונית, משאבי אנוש, רווחה ומאגד בתוכו מידע שימושי לעובד.
הפורטל מאפשר לעובדי הארגון לשתף תכנים הקשורים בארגון ולקשר בין החלקים השונים של הארגון גם כאשר אלה פרוסים במיקומים שונים ברחבי העולם.
בתהליך הקמת פורטל נדרש למפות את צורכי הארגון, ולאפיין את הפורטל בהתאם לכך .
לרוב הגישה לפורטל הארגוני מותרת למשתמשים בתוך הארגון, אך במיקרים מסוימים ניתנת הרשאה לעובד להתחבר לפורטל גם מחוץ לשטח העבודה באמצעות חיבור מרחוק.
סיבות עיקריות להקמת פורטל ארגוני
שיתוף ידע – כיום בעידן שבו ישנם יותר ויותר ארגונים גלובליים המתמודדים עם תהליכי עבודה זהים המתבצעים במקומות שונים, שיתוף ידע בין המרכזים הוא קריטי להצלחת הארגון.
מערכת המידע הפנים-ארגונית יכולה להכיל: טפסים, הוראות עבודה, קישורים לאתרים רלוונטיים, מידע על המחלקות השונות (טלפונים, תמונות, כתובות מייל).
שימור ידע – בגלל תחלופה גבוהה של מקומות עבודה (בהודו למשל) יש צורך לשמר את הידע בתוך הארגון בצורה מסודרת לצורך שימוש עתידי.
חיסכון בעלויות – מערכת המידע הפנים-ארגונית יכולה לחסוך בעלויות על יד כך שתאפשר שיתוף בפתרון בעיות זהות.
סביר להניח שמשהו במקום כלשהו בארגון ניתקל באותה בעיה שאיתה מתמודד עובד אחר בארגון.
במידה ואופן פתרון הבעיה יופיע בפורטל הארגוני, תקצר בצורה משמעותית את זמן פתרון הבעיה.
שמירה על קשר רציף עם העובדים – ההנהלה יכולה לשמור על קשר רציף עם העובדים על ידי כך שתפרסם הודעות שונות הקשורות במצב החברה דרך הפורטל הארגוני.
יצירת קהילה – עובדי הארגון יכולים להשתמש בפורטל הארגוני להעלות נושאים הקשורים בארגון ולקבל מענה מהיר מעובדים אחרים, ואף לקדם רעיונות חדשים.
כלי לתקשורת בין הנהלת הארגון והעובדים, ליצירת שפה ארגונית משותפת ולהעברת מסרים מההנהלה לארגון כולו
מעודד שקיפות ותקשורת ובכך תורם לתחושת השייכות של העובדים לארגון
ממשק נוח שבו ניתן לקבל מידע אינטגרטיבי, נגיש ועדכני
מאפשר ייעול תהליכי עבודה ושיפור ביצועים באמצעות הצגה אינטגרטיבית של נתונים, מידע וידע.
עלות הקמה ותחזוקה גבוהה נדרשים משאבים רבים בשני השלבים
תיתכן חשיפה למידע מסווג למשתמשים שאינם מורשים לצפות בתכנים
ייתכן מצב שבו יהיה עומס מידע וקושי לאיתור מידע רלוונטי
פרויקט חוצה ארגון וכרוך בהשקעת משאבים רבים, הצלחתו תלויה בשיתוף הפעולה של כלל עובדי הארגון ולכן יש להשקיע משאבים בהטמעתו
פורטל זמן הוא המצאה ספרותית בסוגת המדע הבדיוני, המאפשרת מסע בזמן שלא באמצעות מכונת זמן.
מקובל בספרות, בקולנוע ועוד לכנות בשם "פורטל זמן" או "שער זמן", כל סוג של פתח, מעבר, סדק, דלת או כל כיוצא בזה, דרכם דמויות ספרותיות שונות נוסעות במרחבי הזמן (הממד הרביעי).
פורטל זמן דומה במובן זה לפורטלים או שערים "רגילים" יותר, דרכם הדמויות הללו נוסעות למרחקים (שלושת הממדים הראשונים - אורך, רוחב וגובה).
המצאת המסע בזמן רווחת מאוד בשתי סוגות ספרותיות, מדע בדיוני ופנטזיה ופורטל זמן מסוג כלשהו הוא אחד האמצעים הספרותיים הרווחים ביותר לביצועו.
אמצעי רווח יותר הוא כמובן מכונת זמן וההבדל בין שניהם הוא בכך שפורטל זמן הוא בדרך כלל שער קבוע או חצי-קבוע, המקשר נקודות ספציפיות בזמן ובמקום.
אין שום הוכחה מדעית שמסע בזמן, הן לעבר והן לעתיד הוא בלתי אפשרי וקיימות אף תאוריות מדעיות שונות המתייחסות לחורים שחורים ולחורי תולעת כאל פורטלי זמן פוטנציאליים.
דוגמאות ליצירות מדע בדיוני או פנטזיה בהן הופיע פורטל זמן
מספר אפיזודות ב"מסע בין כוכבים: הסדרה המקורית", שנוצרה במחצית השנייה של שנות הששים.
כל סדרת הטלוויזיה של סוף שנות הששים, "מנהרת הזמן".
ספרה של ג'יין יולן, "חשבון השטן", שיצא לאור ב-1988 ועובד ב-1999 גם לסרט טלוויזיה בשם זה.
סדרת ספריה של דיאנה גבלדון, "נוכרייה", "שפירית בענבר", ו"נוסעת מעבר לזמן", שיצאה לאור החל מ-1991, תורגמה לעברית החל מ-2009 והפכה גם לסדרת טלוויזיה בשם "זרה".
משחק המחשב היפני במקורו כרונו טריגר, שנוצר ב-1995.
סרט הקולנוע האמריקאי "קייט וליאופולד", מ-2001.
סרט הקולנוע האמריקאי הבית באגם, מ-2006.
סדרת הטלוויזיה הבריטית טורצ'ווד, שנוצרה ב-2007.
סרט הקולנוע האמריקאי "מכונת זמן בג'קוזי", מ-2010 וההמשך מ-2015.
סרט הקולנוע האמריקאי "בין כוכבים", מ-2014.
מועדון כדורגל פורטונה קלן הוא מועדון כדורגל גרמני, מהעיר קלן שבגרמניה.
המועדון משחק בליגה האזורית מערב.
המועדון נוסד בשנת 1948 מאיחוד של 3 מועדוני כדורגל.
המועדון שיחק לאורך השנים בליגות אזוריות.
בעונת 1972/1973 הגיע לרבע גמר גביע הליגה הגרמנית והפסיד לקבוצת איינטרכט פרנקפורט.
בסוף העונה העפיל לעונתו היחידה עד כה בליגת העל הגרמנית.
בעונת 1973/1974 הגיע לשמינית גמר הגביע הגרמני והפסיד לקבוצת הנובר 96. בסוף העונה ירד מליגת העל הגרמנית לליגה הגרמנית השנייה.
המועדון שיחק 26 עונות ברציפות בליגה הגרמנית השנייה מעונת 1974/1975 ועד עונת 1999/2000. בעונת 1974/1975 הגיע לרבע גמר הגביע הגרמני והפסיד לקבוצת איינטרכט פרנקפורט.
בעונת 1982/1983 הגיע בפעם היחידה עד כה לגמר הגביע הגרמני והפסיד ליריבה העירונית קבוצת פ.צ.
בעונת 1986/1987 הגיע לשמינית גמר הגביע הגרמני והפסיד לקבוצת דרמשטדט.
בעונת 1987/1988 הגיע לרבע גמר הגביע הגרמני והפסיד לקבוצת בוכום.
בסוף עונת 1999/2000 ירד מהליגה הגרמנית השנייה לליגה השלישית שהייתה ליגה אזורית.
בסוף עונת 2001/2002 ירד לליגה הרביעית ובסוף עונת 2004/2005 ירד לליגה החמישית.
בסוף עונת 2010/2011 עלה מהליגה החמישית לליגה הרביעית.
בסוף עונת 2013/2014 עלה מהליגה הרביעית לליגה הגרמנית השלישית.
פורטל הבוגרים של גרמניה (גרמנית: Alumniportal Deutschland) הוא רשת חברתית ללא מטרות-רווח עבור "בוגרי גרמניה" - אנשים שלמדו, חקרו, עבדו, ערכו השתלמות או סיימו קורס שפה בגרמניה או במוסד גרמני מחוץ לגרמניה.
הפורטל פתוח לשימוש מקצועי ופרטי של כל בוגרי גרמניה, ללא קשר לקבלת מלגה מקרן גרמנית, לימודי חוץ בגרמניה או הרשמה ישירה למוסד גרמני, וכן ארגונים, בתי עסק ומוסדות בעלי זירה לגרמניה.
הפרויקט מנוהל על ידי ארבעה ארגונים גרמניים בלתי-ממשלתיים, נתמך על ידי שותפים אסטרטגיים, וממומן על ידי המשרד לשיתוף פעולה ופיתוח כלכלי של ממשלת גרמניה.
השימוש בפורטל הבוגרים הוא בחינם ונגיש בשפות האנגלית והגרמנית, אך שפת התקשורת בתוך הקהילה האינטרנית היא לבחירת המשתמש.
פורטל הבוגרים של גרמניה מציע לבוגרי גרמניה אפשרות ליצור קשר עם בוגרים אחרים, וכן ארגונים, בתי עסק ומוסדות גרמניים או בעלי גישה לגרמניה.
בנוסף לקהילה, האתר מציג הצעות עבודה מסביב לעולם הקשורות לגרמניה, לוח תעסוקה, ומידע אודות תוכניות הכשרה ואירועים מסביב לעולם.
כן מכיל הפורטל מגזין אינטרנטי הכולל מאמרים בנושאי חברה, חינוך, כלכלה, מדע ומחקר, תרבות, מעניק כלים ללימוד השפה הגרמנית.
וובינרים (סמינר על-גבי האינטרנט) בתחומים שונים.
פורטל הבוגרים מעניק לארגונים החברים גישה לרשת בינלאומית של גורמים בעלי קשר לגרמניה, לצד אפשרויות גיוס ופעילות בוגרים עצמאית.
לצד זאת, מאפשר הפורטל לעסקים לאתר עובדים פוטנציאליים, מומחים ושותפים פוטנציאליים.
בעבר, ניהול הקשר עם בוגרי גרמניה נערך בכל ארגון באופן עצמאי, וזה סייע להם בהתפתחות המקצועית וגישה ללימודי חוץ.
עם זאת, כאשר שמונים אחוזים מהאנשים אשר למדו וערכו התמחות בגרמניה - כ-14,000 איש בשנה - עובדים במדינות אחרות בעולם, קיים קושי לשמירת הקשר.
פורטל הבוגרים הוא רשת חברתית אינטרנטית שנוצרה במיוחד עבור בוגרי גרמניה, ללא קשר להשתייכות ארגונית, כדי לתרום ליתרון היחסי שלהם בקשר עם גרמניה, עבור ארגוני המלגות השונים, ועבור חברות ומוסדות המחפשים מומחים ברמה גבוהה בעל ניסיון הקשור לגרמניה.
פורטל הבוגרים של גרמניה מחולק לארבעה חלקים: הקהילה האינטרנטית, המגזין, וובינרים ואירועים, ועבודה וקריירה.
הקהילה האינטרנטית מהווה רשת חברתית הפועלת באתר.
חברים בפורטל יכולים ליצור קשר ולשוחח על בוגרים נוספים וארגונים דרך קבוצות, בלוגים, פרופילים אישיים, פורומים וכו'.
המגזין כולל חדשות על גרמניה ועל נושאים הקשורים לגרמניה, וניתן למצוא בו כלים לשיפור כישורי השפה הגרמנית.
המאמרים כוללים מידע אודות כלכלה, מדע ומחקר, לצד נושאים נוספים.
כמו כן, אפשר לקחת חלק במשחקים שונים, כמו ניחוש ניבים גרמניים ולשפר את הבנת השפה הגרמנית.
יש לציין כי במאמרים מידע על מוסדות לימוד בגרמניה ואפשרויות לקבלת מלגות.
הפורטל מארח באופן סדיר וובינרים נושאי מומחים במבחר נושאים.
בשנת 2014 התמקדו הוובינרים בדיגיטציה של החברה ורבים המאמרים והוובינרים שהתעסקו בנושא זה.
יתר על-כן, מכיל הפורטל מידע אודות אירועים הקשורים לגרמניה לפי מפתח מדינות, החל מירידי קריירה ועד להרצאות אקדמאיות על נושאים גרמניים.
החלק הקשור לעבודה וקריירה מכיל לוח עבודות לפי מפתח מדינות, ומציג משרות לדוברי השפה הגרמנית בכלל התחומים.
לצד מאגר המידע בעל יכולות חיפוש מתקדמות, המשתמשים יכולים לבנות פרופיל תעסוקתי ולהציג את קורות חייהם, תוך שהם מאפשרים לחברות לחפש מועמדים בעלי כישורים מיוחדים ולמצוא עובדים חדשים בעלי קשר קיים לגרמניה.
לאחר ההרשמה לפורטל, החברות רשאיות לפרסם הצעות עבודה, לחפש אחר קורות חיים ומועמדים בעלי פוטנציאל, להעלות מידע אודות אירועים עתידיים.
ארבעת הארגונים העיקריים אשר אחראים ליצירת, תחזוקת וקידום פורטל הבוגרים של גרמניה הם ארגונים בלתי-ממשלתיים וללא מטרות-רווח.
קרן אלכסנדר פון הומבולדט (AvH)
החברה הגרמנית לשיתופי פעולה בינלאומיים (GIZ)
שירות החילופין האקדמי הגרמני (DAAD)
יותר מעשרה שותפים אסטרטגיים תומכים בארגונים המנהלים, לרבות משרד החוץ הגרמני ומשרד החינוך והמחקר הגרמני, וכן מספר קרנות פוליטיות כגון קרן פרידריך אברט, קרן קונראד אדנאואר וקרן היינריך בל.
פורטל הבוגרים החל בפעילות ממוקדת בישראל בשנת 2014. הפורטל כולל קבוצה ישראלית רשמית, המתמקדת בבוגרים הישראלים.
הפורטל משתף פעולה עם מספר גורמים במגזר הפרטי, עסקי וציבורי בישראל, ועם מוסדות ומרכזים אקדמיים.
כן מחזיקה הרשת החברתית בנציג ישראלי האחראי לתפעול הקהילה הישראלית ולקידום שיתופי פעולה מקומיים.
בנוסף, במאגרי הפורטל ניתן למצוא נתונים אודות אירועים בישראל, הצעות עבודה על ידי חברות בישראל, ומלגות המוענקות לישראלים.
פורטל הדף היומי הוא אתר האינטרנט הגדול ביותר המרכז תכנים, דיונים וכלי עזר ללומדי הדף היומי לפי סדר דפי התלמוד הבבלי.
פורטל הדף היומי נחשב לבית המדרש הווירטואלי הגדול ביותר בעולם.
פורטל הדף היומי הוקם בג' באלול ה'תשס"ט (23 באוגוסט 2009) על ידי הרב הראל שפירא, מתוך מגמה לשמש אתר אינטרנט מרכזי בו יוכלו לומדי הדף היומי למצוא מגוון רב של חומרי לימוד וכלי עזר אחרים ללימוד ולהבנת הדף היומי.
כיום קיימים באתר מעל 52,000 מאמרים וקישורים ומעל ל-130,000 שיעורים מוקלטים על הדף היומי לפי סדר התלמוד הבבלי.
לאתר יש משתמשים קבועים ומזדמנים רבים וכ-7,500 כניסות ביום בממוצע.
כשלוש שנים לאחר הקמת האתר, בשנת ה'תשע"ב, הושקה אפליקציה של פורטל הדף היומי למכשירי אייפון, וכעבור שנה נוספת הושקה אפליקציה גם למכשירי Android.
נכון לפברואר 2022, כ-175,000 איש הורידו את האפליקציה למכשירים שלהם (בסוף מרץ 2020 מספר ההורדות לאנדרואיד חצה את ה-100,000 הורדות, וכן השיג דירוג מקסימלי של 5 כוכבים).
ממשק האפליקציה קיים ב-8 שפות (עברית, יידיש, אנגלית, צרפתית, רוסית, ספרדית, פורטוגזית, גרמנית).
ריכוז וארגון של חומרי לימוד - איסוף חומרי לימוד המפוזרים בעשרות אתרי אינטרנט שלא הוקמו במיוחד ללומדי הדף היומי, או שיש בהם תכנים מועטים.
כמו כן, בפורטל מתפרסמים חומרי לימוד שלא היו קיימים ברשת עד כה, בהם מאמרים מכתבי-עת, מעיתונים, מעלוני שבת ועוד.
גם חומרים שנכתבו במסגרות פרטיות ועל ידי אנשים פרטיים - מוצאים את מקומם בפורטל ומאפשרים לציבור הלומדים הרחב להכיר ולשמוע קשת של רעיונות, דעות ופירושים.
עידוד כתיבה ויצירת חומרים ללימוד הדף יומי - עצם קיומו של פורטל הדף היומי, ופרסום חומרי לימוד במהירות, בחינם ובתפוצה של עשרות אלפי לומדים, מעודד לומדים ומלמדים רבים לכתוב וליצור חומרי לימוד מצוינים המרחיבים את היריעה ומעשירים אותה.
מתן כלי עזר מגוונים ללומדי הדף היומי - מלבד חומרי הלימוד על הדף היומי, ניתן למצוא בפורטל הדף היומי כלי עזר שימושיים, כגון: לוח שנתי ללימוד, מקומות לימוד, מציאת חברותא, חיפוש בש"ס, מילונים מקוונים ועוד.
מתן מענה לאנשים שאינם יכולים ללמוד באופן אחר - כגון: קהילות קטנות בישראל ומחוצה לה, חולים, או אנשים שמרותקים לביתם, נוסעים המעוניינים ללמוד תוך כדי נסיעתם וכיוצא באלה.
יצירת אווירה לימודית - הפורטל הוא מעין 'ארגון גג' ללומדי הדף היומי, המעניק שירותים רבים ומגוונים וכך מחזק את קבוצת הלומדים, את החיבור ביניהם ואת המוטיבציה ללמוד בעקביות ובהתמדה.
ללמוד ולהבין - חומרי עזר ללימוד, כגון: טבלאות, תרשימים, מצגות, פירושים, סיכומים ושיעורים מוקלטים.
להעמיק - מדור הכולל מאמרים ומקורות לעיון ולהעמקה.
להרחיב - במדור זה מובאות הרחבות בעיונים הלכתיים ומדעיים בנושאים הנוגעים לדף היומי.
להתחדד - מדור עם שאלות חזרה וסיכום ומבחנים על הדף היומי.
מאמרים על הדף - מאמרים מקיפים ומעמיקים שפורסמו בבמות שונות, העוסקים בהרחבה בנושאים המופיעים בדף.
ספרים מומלצים - הפניה לספרים מומלצים של ראשונים, אחרונים ובני זמננו שחוברו על המסכת הנלמדת בדף היומי.
פורום - בפורום נשאלות שאלות בעניינים שונים הקשורים לדף היומי וללימוד גמרא.
צוות תלמידי חכמים משיב על השאלות השונות במהירות.
שיעור אונליין - שעור חי של הדף היומי בכיתה וירטואלית, בליווי מצגות וכלי עזר נוספים.
פורטלנד טימברס היא קבוצת כדורגל אמריקנית מהעיר פורטלנד שבאורגון, המשחקת באזור המערבי של ליגת ה-MLS הצפון-אמריקנית הראשונה.
הטימברס הם זוכי גביע ה-MLS לעונת .
קבוצות בעלות השם "פורטלנד טימברס" התקיימו בעיר מאז שנת 1975, תחילה בליגת ה-NASL, לאחר מכן ב-A-League ואז ב-USL וב-USSF.
הטימברס הנוכחיים הוכרזו כקבוצה ה-18 במספר ב-MLS במרץ 2009, ושמרו על השם בו השתמשו קבוצות הכדורגל הבכירות של העיר בעבר.
רוב הסגל הראשוני של הקבוצה (מלבד חמישה שחקנים) הצטרף אליה במסגרת דראפט ההרחבה של שנת 2010, שנערך במטרה להקנות לקבוצה ולונקובר וייטקאפס, קבוצת ההרחבה השנייה שהצטרפה לליגה, סגל שחקנים לקראת עונת .
בסך הכל כל קבוצה בחרה בדראפט זה עשרה שחקנים, כשהיא מוגבלת לשחקנים "לא מוגנים" בלבד ובעלת אפשרות לבחור שחקן אחד בלבד מכל קבוצה אחרת.
המאמן הראשון של הטימברס היה הסקוטי ג'ון ספנסר, ששיחק בעברו בצ'לסי.
הקבוצה סיימה את עונתה הראשונה במקום השישי בקונפרנס וה-12 בדירוג הכללי.
באמצע העונה הבאה פוטר ספנסר, ובמקומו מונה קיילב פורטר, שאימן קודם לכן את נבחרת ארצות הברית בכדורגל עד גיל 23. את העונה הזו סיימו הטימברס במקום ה-17.
העונה הבאה הייתה מוצלחת מאוד עבור המועדון: הקבוצה סיימה במקום הראשון באזור המערבי, והעפילה לגמר האזורי, תוך שהיא מנצחת בשלב חצי הגמר האזורי את יריבתה, סיאטל סאונדרס.
הקבוצה הפסידה לריאל סולט לייק בגמר האזורי.
ההישגים בעונה זו הובילו להעפלה ראשונה של הקבוצה לליגת האלופות של CONCACAF.
בעונה הבאה הקבוצה התאוששה מפתיחה חלשה, והגיעה למרחק נגיעה מהעפלה לפלייאוף, כשהיא מסיימת את העונה במקום השישי באזור ובמקום ה-11 הכללי.
בזירה היבשתית הודחה הקבוצה בשלב הבתים, אחרי ששובצה יחד עם מועדונים מליגות הכדורגל של הונדורס וגיאנה.
עונת הוכרזה על ידי הקבוצה כ"עונת ה-5/40": ציון 5 שנים מאז היווסדו של המועדון בליגת ה-MLS, וציון 40 שנה להקמת הטימברס המקוריים, בליגת ה-NASL.
העונה הסדירה הסתיימה כשפורטלנד נמצאת במקום השלישי במערב ובמקום החמישי הכללי, והקבוצה העפילה לפלייאוף בפעם השנייה בחמש שנותיה.
בפלייאוף ניצחו הטימברס את הקבוצות מקנזס סיטי, ונקובר, דאלאס וקולומבוס וזכו בגביע ה-MLS בפעם הראשונה בתולדותיהם.
כמה מהשחקנים המרכזיים בעונה זו היו דייגו ואלרי, רודני וואלאס והשוער אדם לארסן קוואריסי.
עונת פוסט-האליפות של הטימברס אופיינה בסכיזופרניית בית-חוץ קיצונית, או כפי שהמאמן קיילב פורטר תיאר זאת: "בין שתי עונות" (על משקל בין שתי ערים).
בבית הם הציגו מאזן סולידי ביותר עם 12 ניצחונות - אבל במשחקים ששוחקו מחוץ לפרובידנס פארק, מגרשה הביתי של הקבוצה, הקבוצה רשמה מאזן אומלל עם 11 הפסדים ושש תוצאות תיקו, ללא ניצחון אחד.
הפקת הלקחים מעונה זו כללה בניית סגל לעונת תוך שימת דגש על חיזוק ההגנה ועיבוי הקישור.
דייגו גוזמן ורוי מילר הגיעו מהליגה הקוסטה ריקנית, והבלם נאט ברוצ'רס פרש אחרי פציעה בעונת .
גם הקשר סבסטיאן בלנקו הוחתם מסן לורנסו.
בעונה הסדירה ב- ניצחה פורטלנד 15 משחקים וסיימה בתיקו ב-11, מה שהקנה לה את המקום הראשון במערב.
ואלרי הבקיע בעונה זו בתשעה משחקים רצופים, שיא MLS, ובסך הכל הבקיע 21 שערים.
בסיום העונה זכה ואלרי בתואר ה-MVP של ה-MLS.
בפלייאוף הודחה הקבוצה בחצי הגמר האזורי, הסיבוב הראשון שבו השתתפה, בידי יוסטון דינמו.
בגביע האמריקאי הודחה הקבוצה בסיבוב הרביעי.
באותה עונה שחקן הקבוצה ז'רמי אבוביסה זכה עם נבחרת הצעירה של ארצות הברית בגביע CONCANAF עד גיל 20.
בסיום העונה התפטר פורטר מאימון הקבוצה.
בעונת 2018 הגיעה פורטלנד לגמר גביע ה-MLS, בו הפסידה לאטאלנטה יונייטד.
| ז'רמי אבוביסה דייגו ואלרי
פורטיה (שם מדעי: Portia) הוא סוג של עכבישים ממשפחת הקופצניים החיים באזורים הטרופיים והסובטרופיים של העולם הישן, לרבות באפריקה, מדגסקר, הודו וסביבותיה, סין, דרום-מזרח אסיה ואוסטרליה.
עכבישים אלה ידועים במזונם העיקרי - מיני עכבישים אחרים שבמקרים רבים גדולים מהם בהרבה.
אורך הנקבות 5-10 מ"מ ואורך הזכרים רק 5-7 מ"מ.
הם בעלי עיניים גדולות ומורכבות ובעלי ניבים ארסיים.
הם אינם טווים קורים והם מכוסים בחומר דמוי שערות על גופם.
עכבישים אלו יכולים לקפוץ לגובה פי 50 מאורך גופם.
הם צדים עכבישים אחרים במספר שיטות.
עכבישים אלה נחשבים לבעלי אינטליגנציה גבוהה מאוד ביחס לחסרי חוליות ויכולים לראות את העולם באופן תלת-ממדי, כך שכשהם נפגשים עם עכביש בקורים הם יכולים לקפץ מעלה העומד מעל הקור היישר אל העכביש שבמרכז הרשת, אך דרך זו נרכשת במהלך דרך של ניסוי וטעייה.
כמו כן הם יכולים לפתות את העכביש על ידי התחזות לחרק הנלכד בקור.
כשהעכביש בא לצוד את ה"חרק" הוא נטרף.
הם יכולים להתחזות למשך זמן רב עד שהעכביש מתפתה לחקור את הפיתיון.
הם יודעים לצוד אפילו עכבישים מהמשפחה יורקניים (Scytodidae) שהורגים את טרפם באמצעות יריקת קורים דביקים מפיותיהם על טרפם שבמקרים רבים כולל עכבישים קופצניים.
הפורטיות צדים אותם על ידי מעקב מאחוריהם וקפיצה עליהם כשדעתם מוסחת.
כמו הרבה מיני עכבישים הפורטיות הם קניבלים והנקבות הענקיות טורפות את הזכרים לאחר ההזדווגות או אף לפניה.
פורטלזה הוא מועדון כדורגל ברזילאי המייצג את העיר פורטלזה שבברזיל.
המועדון משחק בליגת העל הברזילאית.
המועדון הוקם בשנת 1918 תוך איחוד עם קבוצה אחרת שהייתה קיימת בעיר.
בשנת 1920 הוא לראשונה זכה באליפות סיארה.
בשנת 1960 הקבוצה הגיע למקום השני באליפות ברזיל ושחזרה את ההישג בשנת 1968. בסך הכל הקבוצה שיחקה בליגה העליונה של ברזיל במשך 20 עונות, אך בפעם האחרונה שהיה בעונת 2006
היא זכתה באליפות סיארה 41 פעמים.
פורטל לקוחות הוא שער אלקטרוני לאוסף של קבצים דיגיטליים, שירותים ומידע, נגיש דרך האינטרנט באמצעות דפדפן אינטרנט.
המונח מוחל לרוב על מנגנון שיתוף מידע בין ארגון לבין לקוחותיו.
הארגון מספק נקודת כניסה מאובטחת, בדרך כלל באמצעות אתר אינטרנט, המאפשרת ללקוחותיו כניסה לאזור שבו הם יכולים להציג, להוריד ולהעלות מידע פרטי.
פורטלי הלקוחות נפוצים עבור חילוף מאובטח של מידע פיננסי, בדרך כלל כאשר צוותים עובדים מרחוק.
חוקי פרטיות כגון Gramm-Leach-Bliley Act דורשים מארגונים להצפין את המידע האישי של הלקוחות שלהם, שנשלח באופן מקוון.
שיתוף מידע זה באמצעות אי-מייל אינו תואם את חוק Gramm-Leach-Bliley וחוקי פרטיות פדרליים אחרים.
פורטלי לקוחות מאפשרים למשתמשים לרכז ולנהל את הארגון שלהם בצורה וירטואלית, בדרך כלל כדי להגביר את היעילות ואת התקשורת של הארגון עם לקוחותיו.
יתרונות נוספים של שימוש בפורטל לקוחות, בשונה משימוש באי-מייל, כוללים אפשרות לעבוד עם קבצים גדולים ללא מגבלה, וגישה עצמאית למאגרי מסמכים פרטיים.
פורטלי לקוחות משמשים לעיתים קרובות יחד עם אוטומציה של תהליכי עבודה וניהול מסמכים כדי למקסם את יעילות סביבת העבודה.
פורטלי הלקוחות נפוצים בתעשיות רבות, ובכלל זה ארגונים מסחריים שונים, והם בדרך כלל אינם ספציפיים לתעשייה מסוימת.
משרדי עורכי דין עושים שימוש נרחב בפורטלי לקוחות.
הסיבה לכך היא כי בעבודתם המשותפת עם לקוחותיהם מעורבת כמות גדולה של מסמכים.
במקרים אלה פונקציונליות שיתוף הקבצים היא הכרחית.
באפשרותו של פורטל לקוחות לתת מענה גם לטיפול בחשבוניות, רישום זמן ומעקב הוצאות.
יתרונות אלה מובילים לכך שארגונים קטנים ובינוניים משתמשים בפורטלי לקוחות כדי לנהל את הפעילות העסקית שלהם.
אבטחת מידע - פורטלי לקוחות רבים משתמשים בתכונה של SSL 256 bit, בדומה לזה של בנקאות מקוונת, אבל עסקים בעלי מידע רגיש, כגון נתונים רפואיים, חוששים לגבי אחסון הנתונים שלהם בענן.
עסקים המעוניינים להשתמש בפורטלי לקוחות בדרך כלל מאמצים פתרונות ענן פרטיים ומארחים את התוכנה on-premises.
מועדון הספורט פורטימוננסה (בפורטוגזית: Portimonense Sporting Clube)
הוא מועדון כדורגל פורטוגלי מהעיר פורטימאו במחוז אלגארבה, המשחק בליגה הפורטוגלית השנייה.
המועדון הוקם ב-14 באוגוסט 1914 והתחרה בליגות האזוריות.
במשך השנים התנדנדה הקבוצה בין שלוש הליגות הראשונות.
הקבוצה מעולם לא זכתה בתואר משמעותי בליגה או בגביע, אך משתתפת ליגה הראשונה במשך שנים רבות לסירוגין.
בעונת 1975/1976 העפילה לליגה הבכירה, אך ירדה לאחר שתי עונות לליגה השנייה ולאחר עונה אחת שבה לליגה הראשונה, בה שיחקה ברציפות עד לעונת 1989/1990.
בעונת 1985/1986 השתתפה הקבוצה בגביע אופ"א לאחר שסיימה במקום החמישי.
בשנות ה-90 שיחקה הקבוצה בעיקר בליגה השנייה והשלישית.
בעונת 2009/2010 חזרה לליגה הבכירה לעונה אחת, שבסיומה נשרה לליגה השנייה מהמקום ה-15.
בתום עונת 2016/2017 חזרה לליגת העל מהמקום הראשון.
שלוש פעמים הגיעה הקבוצה עד לשלב חצי הגמר של הגביע הפורטוגלי והפסידה (1983, 1987, 1988).
פורטל השירותים הציבוריים של הפדרציה הרוסית הוא פורטל עזר מקוון (אתר), שבאמצעותו ממשלת הפדרציה הרוסית מעניקה שירותים לאזרחיה.
הפורטל משמש על מנת לאפשר לציבור לצרוך שירותים ומידע ממשלתי באופן מקוון ובו גם מידע לאזרחים ולעסקים, לחיבור גופי הממשל לשירותי אינטרנט ולהבטחת איכות אבטחת המידע הרגיש המצוי בשרתים.
האתר מאפשר גישה לפרטים ולגופים משפטיים למידע על שירותי המדינה והעירייה בפדרציה הרוסית - כולל תפקידי פיקוח על המדינה, על שירותי מוסדות המדינה והעירייה, על ארגונים המעורבים במתן שירותים ממלכתיים ועירוניים וכן מתן שירותי אלקטרוני.
כל השירותים המפורסמים בפורטל קשורים לאזור ספציפי ברוסיה: מקום קבלת השירות קובע הן את זמינות השירות עצמו והן את התנאים לקבלתו.
תפקוד הפורטל Gosuslugi.ru כאתר ממשלתי מתבצע על בסיס החוק הפדרלי של הפדרציה הרוסית מיום 27 ביולי 2010 "אודות ארגון מתן השירותים הממשלתיים והעירוניים" וצו ממשלת רוסיה מיום 24 באוקטובר 2011 מספר 861, שאישר את התקנה על מערכת המידע הפדרלית של המדינה "פורטל אחיד לשירותים עירוניים".
נכון לדצמבר 2021, 93 מיליון אזרחי רוסיה היו רשומים באתר, המהווים יותר מ־75% מהאוכלוסייה הבוגרת מעל גיל 14. ב־2021 לבדה נרשמו 11 משתמשים חדשים ומדי יום נכנסים לפורטל כ־10 מיליון איש.
קודמו של פורטל השירותים הציבוריים Gosuslugi.ru היה האתר ogic.ru, שפותח על ידי מכון המחקר ווסחוד.
לאחר חילופי ההנהגה במשרד התקשורת, הוחלט לפתח פורטל חדש.
באוגוסט 2009, ממשלת רוסיה הגדירה את רוסטלקום כקבלן היחיד של תוכנית "רוסיה האלקטרונית" בכל הקשור לתכנון ובניית תשתית של ממשל אלקטרוני; אמצעים אלה כללו גם מתן שירותים ציבוריים בצורה אלקטרונית.
ב-17 באוקטובר 2009 אישרה הממשלה תוכנית למעבר למתן שירותים ציבוריים ולביצוע תפקידים ציבוריים בצורה אלקטרונית על ידי גופים פדרליים.
השירותים האזוריים והעירוניים היו כפופים להחלטה להמיר שירותים לצורה אלקטרונית על בסיס הסכמים שנערכו עם הרשויות המבצעות באזורי רוסיה והרשויות המקומיות.
הלקוח של הפרויקט ליצירת הפורטל Gosuslugi.ru היה רוסטלקום, כשהמנהל הישיר של הפרויקט היה חברת NVision Group.
ב-25 בנובמבר 2009 הושק פורטל האינטרנט של השירותים הציבוריים במצב מבחן.
הפתיחה הרשמית של הפורטל התקיימה ב-15 בדצמבר 2009 (בעוד שהשקת האתר לוותה בקשיים משמעותיים).
הפורטל פרסם מידע על 110 שירותים ברמה הפדרלית ולמעלה מ-200 שירותים אזוריים ועירוניים.
ב-1 באפריל 2010, שירות ההרשאה ("חשבון אישי") החל לעבוד על הפורטל, אשר סיפק למשתמשים אפשרות להירשם באתר ולשלוח מסמכים לרישום לשירותים שונים (עד לאותה שעה, הפורטל יכול היה רק לספק מידע בלבד).
עד יולי 2010 נרשמו בפורטל למעלה מ-120 אלף משתמשים.
משתמשים מורשים הצליחו לקבל מידע על הפניות של יותר מ-360 שירותים על ידי רשויות ציבוריות, לשלוח בקשות אלקטרוניות עבור 49 שירותים (כולל הגשת אישורי מס) הצהרות, רישיון לסוגים מסוימים של פעילויות.
החל מדצמבר 2010, החלו להתקין מסופי מידע ותקשורת ("אינפומטים") במוסקבה וביישובים אחרים כדי לתקשר עם פורטל השירותים הממשלתי.
המסוף מאפשר לקבל שירותים ממשלתיים ועירוניים הזמינים אלקטרונית לאנשים שאין להם גישה לאינטרנט.
בספטמבר 2011 מספר המשתמשים המורשים בפורטל עלה על מיליון איש.
511 שירותים ניתנו אלקטרונית, מתוכם 371 אזוריים ו-140 פדרליים.
מספר המשתמשים המורשים היה 1,316,139 אנשים.
בפברואר 2012 הוצגה גרסה חדשה לפורטל.
ב־13 באפריל 2012 מספר המשתמשים בפורטל עלה על 2 מיליון.
ב-16 באוקטובר 2012 מספר המשתמשים באפליקציה הסלולרית של הפורטל היה כ-400 אלף איש.
משנת 2012 עד 2017, על פי משרד התקשורת, מספר הרוסים הרשומים בפורטל עלה מ-3.6 מיליון ל-65 מיליון.
כך, במשך 5 שנים, גדל מספר משתמשי הפורטל פי 15.
במאי 2013 הייתה לאזרחים הזדמנות להיכנס לפורטל באמצעות כרטיס אלקטרוני אוניברסלי שהושק.
ב-6 ביוני 2014 הנוהל לרישום משתמשים השתנה.
ב-15 ביולי 2014 הושקה גרסת בטא לפורטל השירותים הציבוריים.
גרסת הבטא זמינה באתר beta.gosuslugi.ru.
בשלב זה הגרסה היא תוספת לפורטל הנוכחי.
בגרסת הבטא מוצגים שלושה שירותים: בדיקת קנסות תעבורה (עם אפשרות לתשלום מקוון), בדיקת מס וחובות משפטיים.
לאימות חובות המס מתווסף שירות לעדכון מספר הזיהוי של משלם המיסים.
ב-15 ביולי 2016 הושלמה בדיקת בטא והממשק החדש הפך לברירת המחדל .
בסוף 2018 עלה מספר משתמשי הפורטל ל-86 מיליון איש.
כל יום 1.6 מיליון משתמשים מבקרים באתר בממוצע.
ב-26 בנובמבר 2019 הוכרז על רישום 100 מיליון משתמשים, מתוכם 62 מיליון איש עם חשבון מאומת.
בשנת 2019, על רקע משבר פוליטי הקשור בסירוב קבלת מועמדים עצמאיים לבחירות לדומה העירונית של מוסקבה, הציעה הפוליטיקאית ליובוב סובול להשתמש באתר השירותים הציבוריים כדי לאסוף חתימות בבחירות עתידיות.
דבר שאושר גם בחקיקה ממאי 2020 ואפשר לאסוף חתימות באמצעות הפורטל.
בשנת 2020 הפורטל שימש לרישום תורים של תושבים שביקשו להתחסן בחיסון נגד קורונה וב-2021 שימש הפורטל את התושבים במסגרת מפקד האוכלוסין.
המידע בפורטל Gosuslugi.ru מקובץ לשתי קטגוריות - ליחידים ולגופים משפטיים.
ניתן גם לקבץ נתונים לפי מחלקות המספקות שירות מסוים וכן על פי מצבי חיים.
האתר מכיל חדשות עדכניות ומדור העזרה "שאלות ותשובות".
על פי משרד התקשורת, השירותים האלקטרוניים הפדרליים הפופולריים ביותר בפורטל הם:
כדי להעריך את איכות השירותים הציבוריים, נוצרה מערכת מידע אוטומטית "השליטה שלך" (https://vashkontrol.ru), באמצעותה אזרחים יכולים להשאיר ביקורת וציון.
במהלך התפרצות נגיף הקורונה ברוסיה, שימש הפורטל לאספקת שירותי ממשל ברמה דיגיטלית, בין השאר לקבלת קצבאות לילדים (posobie16.gosuslugi.ru) ולהצבעה אינטרנטית במהלך משאל העם על התיקונים לחוקת רוסיה (2020).
פורטל שנקר הוא קטע בקו האדום כחלק מדנקל – המערכת להסעת המונים במטרופולין תל אביב.
הפורטל הוא מבנה תת-קרקעי, באורך כ-400 מטר, המחבר בין המקטע העליון לבין המקטע התת-קרקעי של הקו האדום ברכבת הקלה של תל אביב, סמוך למחלף גהה, על דרך ז'בוטינסקי, בין פתח תקווה לבני ברק.
פורטל שנקר ממוקם בכניסה לעיר פתח תקווה והוא מחבר בין המנהרות התת-קרקעיות לבין הקו הקרקעי.
הקבלן המבצע של הפרויקט הוא מנרב הנדסה ובנייה.
המבנה בוצע בשיטת Cut and Cover.
פורטימאו (בפורטוגזית: Portimão) היא עיירה ומועצה מקומית שנמצאת במחוז פארו , פורטוגל.
באזור, נמצאים תחנת הרכבת פורטימאו ושדה התעופה פורטימאו .
העיירה ממוקמת כ-184 ק"מ מבירת פורטוגל, ליסבון, וכ-56.5 ק"מ מבירת המחוז פארו , פארו.
החודש הכי חם הוא יולי (27 מעלות צלזיוס), והחודש הקר ביותר הוא ינואר (10 מעלות צלזיוס).
כמות המשקעים הממוצעת היא 729 מילימטרים בשנה.
חודש נובמבר הוא החודש שיש בו הכי הרבה גשם (142 מ"מ גשם), וחודש אוגוסט הוא החודש שיש בו הכי פחות גשם (1 מ"מ גשם).
פורטיסימו קפיטל היא קרן השקעות פרטיות ישראלית, שנוסדה בשנת 2004 ולה השקעות בחברות רבות בישראל, בעיקר חברות תעשייה וטכנולוגיה.
מייסד הקרן ומנהלה הוא יובל כהן.
פורטיסימו גייסה עד סוף 2023, 2.7 מיליארד דולר, במסגרת שש קרנות, מגופי השקעה מוסדיים ופיננסיים מישראל, ארצות הברית ואירופה.
עם החברות שבהן מושקעת הקרן נמנות סלע מעבדות תוכנה, ג'יגה ספייסס, קבוצת סוגת (והחברה הבת שלה: סוגת תעשיות), סודהסטרים, אפימילק, סלופארק טכנולוגיות, כצט ועוד.
עם חברות שבהן הקרן השקיעה בעבר ומכרה את חלקה נמנות אמבלייז (נמכרה ב-2013) פניציה, קארדו סיסטמס אינקרדיבילד, אורג'יאן זרעים, קדנט, סטארהום ועוד.
עם חברות שבהן הקרן השקיעה והובילה להנפקה ראשונה לציבור נמנות קורנית דיגיטל (הונפקה באפריל 2015 בבורסת נאסד"ק), טלרד (הונפקה ביוני 2017 בבורסה לניירות ערך בתל אביב) וקבוצת סוגת (הונפקה בדצמבר 2025 בבורסה לניירות ערך בתל אביב).
במאי 2024 רכשה קבוצה בראשות קרן פורטיסימו 35.5% ממניות חברת סלקום מחברת השקעות דיסקונט.
בשנת 2004 גייסה פורטיסימו קפיטל קרן ראשונה בסך 80 מיליון דולר.
בשנת 2008 גייסה פורטיסימו קפיטל קרן שנייה בסך 110 מיליון דולר.
בספטמבר 2012 השלימה פורטיסימו קפיטל גיוס קרן שלישית בסך 265 מיליון דולר.
באפריל 2015 השלימה פורטיסימו קפיטל גיוס קרן רביעית בסך 470 מיליון דולר.
בפברואר 2020 השלימה פורטיסימו קפיטל גיוס קרן חמישית בסך 650 מיליון דולר.
בדצמבר 2022, השלימה פורטיסימו קפיטל גיוס קרן שישית בסך 1.06 מיליארד דולר.
פורטי מייל ידועה בעיקר כעיירה העתיקה ביותר בטריטוריית יוקון שבצפון-מערב קנדה.
היא ננטשה ברובה במהלך הבהלה לזהב של קלונדייק שהתרחשה באזור סמוך, אתר העיירה המשיך לשמש את הילידים בני ה.
בשנת 1886 הקימו , אלפרד מאיו (Alfred Mayo) וארתור הארפר (Arthur Harper ) מהחברה המסחרית של אלסקה (Alaska Commercial Company, בראשי תיבות ACCo) תחנת סחר, לאחר שהתגלה זהב על נהר ה (40 מיילים).
רוב הכורים שרשמו זכות לכרייה (claim) בקלונדייק הגיעו מאזור זה.
בית הספר הראשון ביוקון של המיסיון הוקם כאן בשנת 1887 על ידי הכנסייה האנגליקנית.
באותה שנה הקים מפקח המשטרה הרכובה של צפון-מערב את הפלוגה המשטרתית הראשונה של השטח.
סביר גם שחוות פורטי מייל (Forty Mile farm) הייתה האתר של החקלאות הראשונה ביוקון.
עד 1894, פורטי מייל התהדרה בשתי חנויות מצוידות היטב (של ACCo ושל חברת התחבורה והמסחר של אמריקה הצפונית), ספריית השאלה, אולם ביליארד, 10 בתי מרזח, שתי מסעדות, תיאטרון, בית אופרה, שען ומזקקות רבות.
בשיאה מנתה אוכלוסיית האתר כ-600. כיום נותרו רק קומץ מבנים.
ההסכם הסופי של טרונדק ואצ'ין, שאושרר על ידי חברות האומה הראשונה ב-1998, קבע שהאתר ההיסטורי של פורט קודאהי, פורט קונסטנטין ופורטי מייל אמורים להיות בבעלות משותפת ובניהול משותף של טרונדק ואצ'ין וממשלות יוקון.
מאז 1998 נערכים במקום חקירות ארכאולוגיות, חקר ארכיון והיסטוריה בעל פה, וייצוב ושימור מבנים.
ב-11 ביוני 2006, שתי הממשלות חתמו על תוכנית ניהול בטקס וחגיגה שהתארחו בפורטי מייל על ידי טרונדק ואצ'ין ויחידת האתרים ההיסטוריים של יוקון.
תוכניות עתידיות עבור פורטי מייל כוללות מתקני מבקרים משופרים, הרחבה גדולה של תוכנית פרשנית והמשך עבודת שימור.
הקהילה הקרובה ביותר היא דוסון סיטי, כ-77 קילומטרים במעלה הנהר מאתר העיירה.
מאז בנייתו של כביש לקלינטון קריק (Clinton Creek) מ בסוף שנות ה-60 של המאה ה-20, האתר היה נגיש באמצעות כביש, והוא נמצא כ-97 קילומטרים מדוסון.
עד היום רוב המבקרים בפורטי מייל מגיעים דרך הנהר, או שטים במורד הנהר מדוסון סיטי או נוסעים במעלה נהר היוקון מאלסקה.
פורטי מייל הוכרזה יחד עם שבעה אתרים נוספים הקשורים להיסטוריה של הילידים כאתר מורשת עולמית בשם טרונדק-קלונדייק במושב ה-45 של ועדת המורשת העולמית, שהתכנסה בריאד בערב הסעודית בין 10 ל-25 בספטמבר 2023.
פורטוקלופיטה (ביוונית, Πορτοκαλόπιτα; מהמילה: πορτοκάλι מבטאים: פורטוקלִי-"תפוז" ו-πιτα מבטאים: פיטה-"עוגה") היא עוגה פופולרית במטבח היווני, שהמרכיב העיקרי שלה הוא תפוז שמוטי או זן אחר של תפוזים הנחשבים לבעלי טעם מתוק.
פורטוקלופיטה פופולרית מאוד ביוון ונצרכת בדרך כלל כקינוח עם קפה.
כחלק מהקינוחים האופייניים למטבח היווני, הפורטוקלופיטה שייכת למשפחת העוגות הנקראות "סירופיאסטה" - עוגות ששופכים עליהן סירופ, כמו למשל בקלווה.
למרות שיש לה מראה דמוי ספוג, הבצק שלה עשוי למעשה מחתיכות יבשות של דפי בצק פילו שאליהם מוסיפים תערובת של יוגורט יווני, ביצים ומיץ תפוזים.
היא שטופה מעל בסירופ (סוכר נוזלי) שעבר בישול עם תפוזים ולפעמים מתובל בוניל ו/או קינמון.
באופן אידיאלי, יש לאכול את העוגה למחרת הכנתה לאחר שהסירופ הנמזג עליה נספג במלואו ונטמע בטעמי העוגה.
התחושת בפה בעת האכילה צריכה להיות אוורירית ועסיסית, ולא דחוסה
התפוזים הם מרכיב עיקרי במטבח היווני ומגדלים אותם באזור של דרום חצי האי פלופונסוס (במיוחד באזורי לקוניה וארגוליס) ארטה (בצפון המדינה) ובאי כיוס בין היתר.
במטבח היווני נהוג להכין אותה על בסיס שמן זית הנמצא בשפע ביוון.
פורטלנד טרייל בלייזרס היא קבוצת כדורסל מהעיר פורטלנד שבארצות הברית, המשחקת בליגת ה-NBA.
הקבוצה משובצת בבית הצפון-מערבי שבאזור המערב ומארחת את משחקיה באולם מודה סנטר.
המועדון הוקם, והצטרף לליגת ה-NBA בשנת 1970, ושיחק בעיר פורטלנד במשך כל שנות קיומו.
הטרייל בלייזרס הם מועדון הספורט המקצועני היחיד במדינת אורגון, המשחק באחת מארבע ליגות הספורט המקצועניות בארצות הברית (NBA, NFL, MLB, ו-NHL).
הבלייזרס הגיעו לגמר ה-NBA שלוש פעמים וזכו באליפות ה-NBA פעם אחת, בעונת 1976/1977.
החל משנת 1955 ביקש היזם הספורטיבי הארי גליקמן לקבל זיכיון ב-NBA עבור פורטלנד.
אז, הציע להקים שתי קבוצות הרחבה חדשות, אחת מהן בלוס אנג'לס.
כאשר נפתח אולם "Veterans Memorial Coliseum" בשנת 1960 גליקמן ראה את הפוטנציאל שלו כאולם מתאים לכדורסל מקצועני, אך רק ב-6 בפברואר 1970 העניקה לו מועצת המנהלים של ה-NBA את הזכויות לזיכיון בפורטלנד.
בכדי לגייס מימון ע"ס 3.7 מיליון דולר למס הכניסה את גליקמן חבר למומחי הנדל"ן לארי וינברג מלוס אנג'לס, רוברט שמרץ מניו ג'רזי והרמן סרקובסקי מסיאטל.
שבועיים לאחר מכן, ב-24 בפברואר, הנהלת הקבוצה קיימה תחרות לבחירת שם לקבוצה, וקיבלה יותר מ-10,000 הצעות.
הבחירה הפופולרית ביותר הייתה "Pioneers" (חלוצים), אך שם זה נפסל מכיוון שהוא כבר היה בשימוש על ידי קבוצות הספורט של מכללת לואיס וקלארק שבפורטלנד.
השם "Trail Blazers" (פורצי הדרך) זכה ל-172 הצבעות ולבסוף נבחר על ידי חבר השופטים, ובחירתו הוכרזה ב-13 במרץ במהלך מחצית משחק של סיאטל סופרסוניקס ב-"Veterans Memorial Coliseum".
השם נגזר מפעילות של חוצבי שבילים, מחלוצי ההתיישבות שהכשירו נתיבים ביערות.
גליקמן ראה בשם זה ייצוג של הקשיחות של צפון-מערב האוקיינוס השקט, ותחילתה של תקופה משמעותית בספורט המקצועני במדינה.
למרות תגובות מעורבות בתחילה, השם "Trail Blazers" (שלעיתים קרובות קוצר ל-"Blazers") הפך לפופולרי באורגון.
יחד עם קליבלנד קאבלירס ובאפלו ברייבס (כיום לוס אנג'לס קליפרס), הטרייל בלייזרס הצטרפו ל-NBA בעונת 1970/1971 כקבוצת הרחבה, תחת המאמן רולנד טוד.
ג'ף פיטרי וסידני ויקס הובילו את הקבוצה בשנותיה הראשונות, אך היא לא הצליחה להעפיל לפלייאוף במשך שש עונותיה הראשונות.
במהלך תקופה זו היו לקבוצה שלושה מאמנים שונים (כולל חבר העתידי בהיכל התהילה, לני וילקינס), ואף המנהל הקבוצתי, סטו אינמן, שימש כמאמן ראשי.
באותן שנים הקבוצה זכתה בבחירה הראשונה בדראפט ה-NBA פעמיים.
בשנת 1972 הקבוצה בחרה בלרו מרטין כבחירה הראשונה.
בדראפט 1974 בחרה הקבוצה במקום הראשון את ביל וולטון מאוניברסיטת UCLA.
מיזוג ה-ABA וה-NBA בשנת 1976 איחד את שתי הליגות היריבות.
ארבע קבוצות מה-ABA הצטרפו ל-NBA, בעוד ששאר הקבוצות פורקו, ושחקניהן הועברו בין הקבוצות הקיימות בדראפט פיזור.
הטרייל בלייזרס בחרו את מוריס לוקאס בדראפט הפיזור.
באותו הקיץ מינו הבלייזרס את ג'ק רמזי לתפקיד המאמן הראשי.
הוא נמשך עד 1995, אז עברה הקבוצה לאולם גדול יותר.
הקבוצה פתחה את עונת 1977/1978 עם מאזן של 50 ניצחונות מול 10 הפסדים, אך ביל וולטון סבל מפציעה בכף הרגל שסיימה את עונתו ופגעה בו לשארית הקריירה.
בעקבות זאת, הקבוצה סיימה את העונה במאזן 8—14 במשחקים האחרונים, ומאזן של 58–24 בסך הכול.
בפלייאוף הפסידה פורטלנד לסיאטל סופרסוניקס בחצי גמר המערב.
בקיץ שלאחר מכן וולטון דרש לעבור לקבוצה אחרת לפי בחירתו, מכיוון שלא היה מרוצה מהטיפול הרפואי שקיבל בפורטלנד.
המועמדות היו לוס אנג'לס קליפרס, ניו יורק ניקס, גולדן סטייט ווריורס או פילדלפיה 76'.
בסופו של דבר הוא לא הועבר בטרייד, החמיץ את כל עונת 1978/1979, ועזב את הקבוצה כשחקן חופשי.
הקבוצה נחלשה אף יותר כשמוריס לוקאס עזב בשנת 1980.
במהלך שנות ה-80 הבלייזרס העפילו באופן קבוע למשחקי הפלייאוף, פרט לפלייאוף בשנת 1982, אך לא הצליחו להתקדם מעבר לחצי גמר המערב.
בשנת 1983 בחרו הבלייזרס את כוכבה של אוניברסיטת יוסטון קלייד דרקסלר כבחירה ה-14 הכללית.
דרקסלר הפך לפנים של המועדון לאורך יותר מעשור, והשחקן המדורג שני במועדון בכמות העיטורים בהם זכה, לאחר וולטון.
שנה לאחר מכן זכו הבלייזרס בבחירה ה-2 הכללית בדראפט.
לאחר שיוסטון רוקטס בחרו את חברו של דרקסלר מאוניברסיטת יוסטון, האקים אולאג'ואן, בחרו הבלייזרס את סם בואי המתנשא לגובה 2.16 מטר.
במקום ה-3 באותו הדראפט, בחרו שיקגו בולס את מייקל ג'ורדן.
כתבי ספורט ופרשנים רבים מתחו ביקורת קשה על בחירתו של בואי מוכה הפציעות והעדפתו על ג'ורדן, כבחירה הגרועה ביותר בדראפט בתולדות הספורט האמריקני.
באותו הקיץ ביצעו הבלייזרס טרייד שנוי במחלוקת, כשהם שולחים את ליבר, קופר ונאט לדנוור נאגטס תמורת הקלעי קיקי ואנדוויי.
בדראפט 1985 בחרו הבלייזרס במקום האחרון בסיבוב הראשון את הרכז טרי פורטר, שהפך לאחד הרכזים הטובים בליגה ולמלך האסיסטים של המועדון בכל הזמנים.
למרות זאת, הקבוצה המשיכה להתקשות בפלייאוף, וב-1986 המאמן ג'ק רמזי פוטר והוחלף במייק שולר.
התוכנית לא התממשה, כשבואי שבר את רגלו לאחר חמישה משחקים בעונת 1986/87, והחמיץ את השנתיים וחצי הבאות.
בתקופתו הקצרה של שולר כמאמן, הבלייזרס לא הצליחו לעבור את הסיבוב הראשון של הפלייאוף.
בשנת 1988 רכש המיליארדר פול אלן את המועדון.
בגיל 35, הוא הפך לבעלים הצעיר ביותר בתולדות ארבע הליגות המקצועניות הגדולות בארצות הברית.
העונה הראשונה שלו כבעלים הייתה סוערת; ואנדוויי וג'ונסון סבלו מפציעות והוחלפו בחמישייה על ידי ג'רום קרסי וקווין דאקוורת'.
בנוסף, מספר שחקנים – ובמיוחד דרקסלר – הואשמו בחתירה תחת סמכותו של שולר.
הבלייזרס פתחו את עונת 1988/1989 במאזן 22–25, ושולר פוטר מתפקידו.
עוזרו, ריק אדלמן, החליף אותו באופן זמני, וקיקי ואנדוויי הועבר לניו יורק ניקס.
תחת ניהולו של אדלמן ניצחו הבלייזרס ב-14 מ-35 המשחקים האחרונים לעונה וסיימו אותה במאזן 39–43, ובקושי הצליחו להעפיל למשחקי הפלייאוף.
בפגרה שלאחר סיום העונה העבירו הבלייזרס בטרייד את סם בואי (שחזר לסגל לקראת סיומה של העונה) לניו ג'רזי נטס תמורת הפורווד באק ויליאמס, ואדלמן קיבל את משרת המאמן הראשי באופן קבוע.
הצטרפותו של ויליאמס והחלפתו של ואנדוויי בקרסי שיפרו משמעותית את יכולות ההגנה של הקבוצה.
בהובלתו של קלייד דרקסלר, הבלייזרס הגיעו לגמר ה-NBA פעמיים – ב-1990 וב-1992 – אך הפסידו לדטרויט פיסטונס ולשיקגו בולס, בהתאמה.
ב-1991 הבלייזרס רשמו מאזן 63–19 – הטוב בליגה – אך הפסידו בגמר המערב ללוס אנג'לס לייקרס.
הקבוצה לא הצליחה לזכות באליפות ולא עברה את הסיבוב הראשון ב-1993 ו-1994. בעקבות זאת, המאמן אדלמן פוטר בתום עונת 1993/1994 והוחלף בידי פי.
קרליסימו, מה שהוביל להתפטרותו של סגן נשיא המועדון, ג'וף פטרי, ידידו הקרוב של אדלמן.
ביולי 1994 הודיעו הבלייזרס על מינויו של הג'נרל מנג'ר לשעבר של הסיאטל סופרסוניקס, , לתפקיד נשיא המועדון.
ויטסיט, שכונה "Trader Bob" בשל נטייתו לבצע עסקאות טרייד רבות, החל מיד בבניית סגל חדש, מה שהוביל לפירוק הקבוצה הוותיקה שהובילה פעמיים לגמר.
קלייד דרקסלר, שביקש לעבור לקבוצת צמרת, נשלח בטרייד ליוסטון רוקטס.
בסתיו 1995, הבלייזרס עזבו את ה"ממוריאל קולוסיאום" ועברו לאולמם החדש – Rose Garden Arena, המכיל 20,000 מקומות ישיבה.
עם המעבר, הסתיים רצף מכירות הכרטיסים המלאות שהחזיקה הקבוצה במשך שנים.
בפברואר 1995 קלייד דרקסלר ביקש לעבור בטרייד לקבוצה המועמדת לאליפות והמועדון נענה לבקשתו והעבירו ליוסטון רוקטס.
בסתיו שנת 1995 עזבו הבלייזרס את אולם הממוריאל קולסאום ועברו לביתם החדש, אולם הרוז גארדן המכיל 20,000 מושבים.
רצף המשחקים בתפוסה מלאה הגיע לקיצו במעבר לאולם החדש והגדול.
מספר שחקני מפתח הורשו לעזוב כשחקנים חופשיים, כולל באק ויליאמס (1996), טרי פורטר (1996) וקליף רובינסון (1997), מה שהותיר את ג'רום קרסי חסר שחקני הגנה סביבו לאחר דראפט ההתרחבות שנערך בשנת 1996.
במאמץ להיבנות מחדש רכש המועדון מספר שחקנים שנחשבו לכישרונות, אך סבלו ממוניטין בעייתי מחוץ למגרש.
אייזיאה ריידר, שהועבר בטרייד ממינסוטה טימברוולבס תמורת בחירת דראפט בלבד, עקב מעצריו התכופים וחוסר הדיוק ממנו סבל, נעצר על החזקת קנאביס יומיים לפני הופעת הבכורה שלו במדי הבלייזרס.
ראשיד וולאס, שנודע כחם מזג עוד מימיו בקולג', נרכש גם הוא בטרייד עם וושינגטון בולטס.
קני אנדרסון הוחתם כשחקן חופשי, והועבר מיידית תמורת דיימון סטודמאייר.
בסופו של דבר, גישה זו עבדה, כאשר הקבוצה הצליחה לחזור לגמר המערב בשנת 1999 תחת המאמן הראשי מייק דאנליבי.
לאחר שהודחה בסוויפ בידי הקבוצה שזכתה בסופו של דבר בתואר האליפות, סן אנטוניו ספרס, שלח וויטסיט את אייזיאה ריידר והגארד ג'ים ג'קסון לאטלנטה הוקס תמורת הגארד סטיב סמית', ורכש את שחקן האולסטאר לשעבר וכוכב שיקגו בולס סקוטי פיפן מהיוסטון רוקטס.
גם סגל שחקנים זה הצליח להגיע עד לגמר המערב בשנת 2000, בו פגשו את לוס אנג'לס לייקרס בהובלתם של שאקיל אוניל וקובי בראיינט.
בסדרת זו הפסידו הבלייזרס שלושה מארבעת המשחקים הראשונים לפני שניצחו בשני המשחקים הבאים, וכפו על הלייקרס משחק שביעי ומכריע.
במשחק זה הובילו הבלייזרס ביתרון 15 נקודות בתוך הרבע הרביעי, אך לבסוף הפסידו במשחק ובסדרה כולה, כשהלייקרס המשיכו וזכו באליפות הראשונה מתוך שלוש רצופות שלהם.
בשנים 2001 ו-2002 ביצעו הבלייזרס שינויים פרסונליים במהלך הפגרה, שכשלו מלהביא את התוצאות הרצויות.
הפורוורד ג'רמיין אוניל הועבר לאינדיאנה פייסרס תמורת דייל דייוויס.
בריאן גרנט חתם במיאמי היט, והוחלף בידי כוכבה לשעבר של סיאטל סופרסוניקס, שון קמפ.
הקבוצה החלה היטב את עונת 2000/2001, ואף החזיקה במאזן הטוב ביותר במערב במהלך חודש מרץ 2001, ואז החתימה את הגארד רוד סטריקלנד כדי להגדיל את מספר שחקני עמדת הפויינט גארד בקבוצה.
הצעד הזה הביא תוצאה לא רצויה כאשר הבלייזרס הפסידו 17 מ-25 המשחקים הנותרים בעונה הרגילה, והקבוצה הודחה בסיבוב הראשון של הפלייאוף בסוויפ בידי הלוס אנג'לס לייקרס.